Title: Z á k o n
Author: Viktor Bonislavský
Last saved by: .
Company: MSSR

Nové doplnené znenie
Z  á  k  o  n
z ...................2 0 0 1 

o financovaní základných a stredných škôl
a školských zariadení

Národná rada Slovenskej republiky sa uzniesla na tomto zákone :

                                                                       
§ 1

Úvodné ustanovenia

	(1) Tento zákon upravuje financovanie škôl, ktoré tvoria sústavu základných škôl a stredných škôl^1) a  financovanie školských zariadení^2), ktoré  sú zaradené do siete škôl alebo siete školských zariadení podľa osobitného predpisu^3) a financovanie stredísk praktického vyučovania^4) , ktoré sú zaradené do zoznamu stredísk praktického vyučovania.^5)

	(2) Právo na bezplatné vzdelanie štát zaručuje občanom v školách zriaďovaných podľa osobitných predpisov^6)  (ďalej len „štátna škola“).

	(3) Štát utvára primerané možnosti pre financovanie výchovy a vzdelávania

     a)   v cirkevných a súkromných školách^7) (ďalej len „neštátna škola“) 
             
b)	v štátnych školách pre záujmové vzdelávanie^8), v štátnych strediskách praktického vyučovania^9) a v štátnych školských zariadeniach ^10) (ďalej len „štátne školské zariadenie“),

_______________________

  1)  § 2 ods.1 zákona č. 29/1984 Zb. o sústave základných a stredných škôl (školský zákon) v znení neskorších         
        predpisov.
2)	Zákon   Národnej rady Slovenskej republiky č. 279/1993 Z.z. o školských zariadeniach v znení neskorších 
predpisov.
  3)  Zákon  Slovenskej národnej rady č. 542/1990 Zb. o štátnej správe v školstve a školskej samospráve v znení
      neskorších predpisov.         
  4)  § 9a zákona č. 29/1984 Zb. v znení neskorších predpisov. 
  5)  § 10 ods. 3 zákona č. 29/1984 Zb. v znení neskorších predpisov.
  6) §5 ods. 1 zákona Slovenskej národnej rady č. 542/1990 Zb.  v znení neskorších predpisov.      
      §10 ods.1 zákona č. 29/1984 Zb. v znení neskorších zákonov
  7) § 57a a 57b zákona č. 29/1984 Zb.  v znení neskorších     predpisov.
  8) § 33a zákona č. 29/1984 Zb.  v znení neskorších   predpisov.
  9) § 10 ods. 1 zákona č. 29/1984 Zb. v znení neskorších predpisov.
10) § 2 ods. 1 zákona Národnej rady Slovenskej republiky č. 279/1993 Z.z. v znení neskorších predpisov.
b)	v cirkevných školách pre záujmové vzdelávanie, v súkromných školách pre záujmové vzdelávanie, v cirkevných strediskách praktického vyučovania, v súkromných strediskách praktického vyučovania^11) v cirkevných školských zariadeniach, v súkromných školských zariadeniach^12) (ďalej len „neštátne školské zariadenie“),

c)	v obecných školských zariadeniach^12).

	(4) V neštátnych školách a v neštátnych školských zariadeniach sa môže vzdelávanie poskytovať za úhradu.^13)

	(5) Na rozhodovanie podľa tohto zákona sa vzťahujú všeobecné predpisy o správnom konaní.^14)

	(6) Tento zákon sa nevzťahuje na školy v pôsobnosti Ministerstva vnútra Slovenskej republiky, školy v pôsobnosti Ministerstva spravodlivosti Slovenskej republiky a školy v pôsobnosti Ministerstva obrany Slovenskej republiky a školy.

§ 2

Zdroje financovania štátnych škôl a štátnych školských zariadení a neštátnych škôl a neštátnych školských zariadení

	(1) Zdrojmi financovania štátnych  škôl a štátnych školských zariadení sú 

a)  prostriedky štátneho rozpočtu,^15)
b)  zisk z podnikateľskej činnosti,^16)
c) príspevky od rodičov alebo inej osoby, ktorá má voči dieťaťu  vyživovaciu povinnosť, na čiastočnú úhradu nákladov spojených s hmotnou starostlivosťou v školských zariadeniach, podľa osobitných predpisov, ^17)
d) príspevky a dary od domácich a zahraničných právnických osôb a fyzických osôb,
e) iné zdroje, ak tak ustanoví iný predpis. ^18)

(2) Zdrojmi financovania neštátnych škôl a neštátnych školských zariadení sú :

a) príspevky zo štátneho rozpočtu ^19) 
_________________________
11)  § 10 ods. 2 zákona č. 29/1984 Zb. v znení neskorších predpisov.
12)  §  2 ods. 2 a 3 zákona Národnej rady Slovenskej republiky č. 279/1993 Z .z. 
13)  Čl. 42 ods. 3 Ústavy Slovenskej republiky.
14) Zákon  č. 71/1967 Zb. o správnom konaní  ( správny poriadok ). 
15) §6 zákona Národnej rady Slovenskej republiky č. 303/1995 Z.z. o rozpočtových pravidlách v znení neskorších  predpisov . 
16)	§ 9 zákona Slovenskej národnej rady č. 542/1990 Zb.  v znení neskorších predpisov.
17)	§ 17, 19 a 20 zákona Slovenskej národnej rady č. 542/1990 Zb. v znení neskorších predpisov.
       § 20 zákona Národnej rady Slovenskej republiky č. 303/1995 Z.z. v znení neskorších predpisov.
18)  Napríklad § 48 ods.1 zákona č.366/1999 Z.z. o daniach z príjmov.
19) § 6 ods. 2 písm. a) zákona Národnej rady Slovenskej republiky č. 303/1995 Z. z. v znení neskorších .

b) zisk z podnikateľskej činnosti,^16)
c) príspevky od zriaďovateľov,
d) príspevky na úhradu nákladov na výchovu a vzdelanie od rodičov alebo inej osoby, ktorá má voči     dieťaťu vyživovaciu povinnosť: výšku príspevku na nasledujúci školský rok riaditeľ školy alebo riaditeľ školského zariadenia zverejní najneskôr do 15. mája bežného roku a oznámi príslušnému orgánu štátnej správy,
e) príspevky a dary od domácich a zahraničných právnických osôb a fyzických osôb
f) iné  zdroje, ak tak ustanoví iný predpis. ^18)

Financovanie štátnych škôl a štátnych školských zariadení
z prostriedkov štátneho rozpočtu

§ 3

(1)	Štátnym školám a štátnym školským zariadeniam, ktoré sú rozpočtové organizácie, sa zo štátneho rozpočtu poskytujú finančné prostriedky na :

a)	bežné výdavky,
b)	kapitálové výdavky.

(2) V  rámci bežných výdavkov sa štátnym školám a štátnym školským zariadeniam poskytujú finančné prostriedky na 

a)	mzdy , platy, služobné príjmy a ostatné osobné vyrovnania zamestnancov, ktorí zabezpečujú výchovno-vzdelávací proces a zamestnancov, ktorí zabezpečujú služby súvisiace s prevádzkovaním a rozvojom školy a školského zariadenia,
b)	poistné a príspevok zamestnávateľa do poisťovní a Národného úradu práce,^20)
c)	tovary a ďalšie služby (prevádzkové náklady),
d)	výdavky podľa osobitných predpisov formou bežných transferov. ^21)

____________________  

20) Zákon Národnej rady Slovenskej republiky č.273/1994 Z.z. o zdravotnom poistení, financovaní       zdravotného  poistenia, o zriadení Všeobecnej zdravotnej poisťovne a o zriadení rezortných, odvetvových, podnikových a občianskych   zdravotných poisťovní v znení neskorších predpisov.          
        Zákon Národnej  rady Slovenskej republiky č. 274/1994 Z.z. o Sociálnej poisťovni  v znení neskorších predpisov. 
        Zákon Národnej rady Slovenskej republiky č. 387/1996 Z.z. o zamestnanosti v znení neskorších predpisov.
21) Vyhláška  Slovenského úradu bezpečnosti práce a Slovenského banského úradu č. 111/1975 Zb. o evidencii  a registrácii pracovných úrazov a o hlásení prevádzkových nehôd (havárií) a porúch technických zariadení v znení neskorších predpisov.
Zákon č. 195/1991 Zb. o odstupnom poskytovanom pri skončení pracovného pomeru v znení neskorších predpisov.
22)  § 39  zákona č. 29/1984 Zb.  v znení neskorších   predpisov.
(3) Počet  pedagogických zamestnancov v štátnych školách a štátnych školských zariadeniach, ktorí zabezpečujú výchovno-vzdelávací proces podľa učebných plánov a učebných osnov,^22) ako aj počet ostatných zamestnancov, ktorí  zabezpečujú služby  súvisiace s prevádzkovaním a  rozvojom v štátnych školách a štátnych školských zariadeniach sa určí normatívnym spôsobom. 

 (4) Pri normatívnom spôsobe určovania  počtu pedagogických zamestnancov v štátnych  školách sa vychádza z počtu žiakov, tried alebo skupín, počtu vyučovacích hodín týždenne v triede alebo skupine a miery vyučovacej povinnosti.^23) Pri normatívnom spôsobe určovania   počtu pedagogických zamestnancov v štátnych školských zariadeniach sa vychádza z  počtu žiakov, detí, chovancov (ďalej len „žiak“) a  povinnosti výchovnej práce.^23) Pri normatívnom spôsobe určovania   počtu ostatných zamestnancov sa vychádza  najmä z druhu, typu a technického vybavenia štátnej školy alebo štátneho školského zariadenia. Normatívny spôsob pre určenie počtu pedagogických a ostatných zamestnancov a  jeho uplatňovanie ustanoví Ministerstvo školstva Slovenskej republiky (ďalej len „ministerstvo“) všeobecne záväzným právnym predpisom. 

(5) Štát poskytuje pre zamestnancov štátnych škôl a zamestnancov  štátnych školských zariadení finančné prostriedky na mzdy, platy, služobné príjmy a ostatné osobné vyrovnania zamestnancov, ktorých objem sa určí na základe  počtu zamestnancov podľa normatívneho spôsobu a platového zaradenia zamestnancov podľa osobitných predpisov.^24) Spôsob určovania objemu finančných prostriedkov na mzdy, platy, služobné príjmy a ostatné osobné vyrovnania pre zamestnancov štátnych škôl a zamestnancov štátnych školských zariadení ustanoví ministerstvo všeobecne záväzným právnym predpisom.

(6) Štát poskytuje pre štátne školy a štátne školské zariadenia finančné prostriedky na tovary a ďalšie služby, ktoré pokrývajú výdavky na energie a vodu (pevné výdavky) a na nájomné a na výdavky určené podľa osobitných predpisov. ^25) Objem  finančných prostriedkov na ostatné výdavky na tovary a ďalšie služby (variabilné výdavky) je závislý od zdrojových možností štátneho rozpočtu.

(7) Štát poskytuje  pre štátne školy a štátne školské zariadenia finančné prostriedky formou bežných transferov  najmä na úhradu výdavkov podľa osobitných predpisov ^21). Objem bežných transferov sa upravuje v priebehu rozpočtového roka na základe skutočnej potreby.

(8) Štát poskytuje štátnym školám a štátnym školským zariadeniam finančné prostriedky na kapitálové výdavky  na obstaranie a zhodnotenie hmotného a nehmotného majetku podľa osobitného predpisu.^26)

___________________________
23)  Nariadenie  vlády  SR č. 229/1994 Z.z. o miere vyučovacej povinnosti učiteľov a povinnosti výchovnej práce    ostatných pedagogických pracovníkov v znení neskorších predpisov. 
24) Napríklad zákon č. 143/1992 Zb. o plate a odmene za pracovnú pohotovosť v rozpočtových a v niektorých ďalších  organizáciách a orgánoch v znení neskorších predpisov, Nariadenie vlády Slovenskej republiky č. 249/1992 Zb. o platových pomeroch zamestnancov v rozpočtových a v niektorých ďalších   organizáciách a orgánoch v znení neskorších predpisov
25) Napríklad  zákon Národnej rady Slovenskej republiky č. 152/1994 Z.z. o sociálnom fonde v znení neskorších predpisov.
26)  §3 ods.4 a §6 ods.11 zákona Národnej rady Slovenskej republiky č. 303/1995 Z. z.  v znení neskorších predpisov.

§ 4

(1) Štátnym školám a štátnym školským zariadeniam , ktoré sú príspevkové organizácie, sa zo štátneho rozpočtu poskytujú finančné prostriedky na 

                  a) bežné výdavky formou bežných transferov,
                  b) kapitálové výdavky formou kapitálových transferov.

	(2) Štát poskytuje štátnym školám a štátnym školským zariadeniam finančné prostriedky formou bežných transferov  na úhradu miezd pedagogických zamestnancov, ktorí zabezpečujú výchovno-vzdelávací proces a na úhradu miezd ostatných zamestnancov, ktorí zabezpečujú služby súvisiace s prevádzkovaním a rozvojom školy a školského zariadenia,  na poistné a príspevok zamestnávateľa do poisťovní a Národnému úradu práce, a na ďalšie výdavky, ktorých objem  je závislý od  zdrojových možností štátneho rozpočtu. 

(3) Počet  pedagogických zamestnancov v štátnych školách a štátnych školských zariadeniach, ktorí zabezpečujú výchovno-vzdelávací proces podľa učebných plánov a učebných osnov,^22) ako aj počet ostatných zamestnancov v štátnych školách a štátnych školských zariadeniach, ktorí zabezpečujú výchovno-vzdelávací proces a prevádzku podľa odseku 2 sa určí rovnako ako v §3 ods. 4 a 5  a objem finančných prostriedkov na úhradu miezd pre tento počet zamestnancov sa určí rovnako ako v §3 v odseku 5. 

 (4) Štát poskytuje štátnym školám a štátnym školským zariadeniam finančné prostriedky na kapitálové výdavky  na obstaranie a zhodnotenie hmotného a nehmotného majetku podľa osobitného predpisu^26) a v závislosti od zdrojových možností štátneho rozpočtu.

§ 5

Financovanie neštátnych škôl a neštátnych školských zariadení
z prostriedkov štátneho rozpočtu

(1) Neštátnym školám a neštátnym školským zariadeniam sa zo štátneho rozpočtu poskytujú príspevky na zabezpečenie výchovy a vzdelávania alebo  na zabezpečenie ďalších činností vyplývajúcich z úloh a poslania školských zariadení.^2) Príspevky sa poskytujú na žiaka.

(2) Podmienkou na pridelenie príspevku podľa odseku 1 na nasledujúci rozpočtový rok je  vypracovanie správy o hospodárení neštátnej školy a neštátneho školského zariadenia za predchádzajúci kalendárny rok a jej predloženie príslušnému orgánu štátnej správy do 15. mája bežného roka.

(3) Správa o hospodárení neštátnej školy a neštátneho školského zariadenia obsahuje najmä :
a)	ročnú účtovnú závierku,
b)	výrok audítora k ročnej účtovnej závierke, ak bola audítorom overená, 
c)	 prehľad o príjmoch a výnosoch v členení podľa zdrojov,
d)	stav a pohyb majetku a záväzkov,
e)	ďalšie údaje určené ministerstvom do 31. decembra bežného roka.

(4) Základná  výška príspevku  na žiaka v neštátnej škole a v neštátnom školskom zariadení je 100 % bežných výdavkov na žiaka v porovnateľnom druhu a type štátnej školy alebo štátneho školského zariadenia, ak príslušný orgán štátnej správy^6) nerozhodne o znížení príspevku. 

(5) Príspevok určený podľa odseku 4 sa znižuje 

       a) o  30 %, ak neštátna škola alebo neštátne školské zariadenie vyberá príspevok na úhradu nákladov na výchovu a vzdelávanie od rodičov alebo iných osôb, ktorá majú voči dieťaťu vyživovaciu povinnosť (§ 2 odsek 2 písm. d) alebo ak neštátne školské zariadenie vyberá príspevok od rodičov alebo inej osoby, ktorá má voči dieťaťu  vyživovaciu povinnosť, na čiastočnú úhradu nákladov spojených s hmotnou starostlivosťou v školských zariadeniach, podľa osobitných predpisov ^13) vyšší ako v porovnateľnom druhu štátneho školského zariadenia,

b) o   10 %, ak neštátna škola alebo neštátne školské zariadenie nedodržuje učebné plány, učebné osnovy^23) alebo programy výchovnej práce^24), ktoré sú uplatňované v porovnateľnom druhu a type štátnej školy alebo štátneho školského zariadenia, na návrh Štátnej školskej inšpekcie,

c)	o 10 %, ak neštátna škola
      1.  nezabezpečuje výchovu a vzdelávanie v študijných odboroch alebo  učebných  odboroch potrebných na plnenie úloh regionálneho rozvoja alebo na prípravu na povolanie vo verejnom záujme,
      2. zabezpečuje  prípravu na povolanie, o ktoré nie je dlhodobo záujem na trhu práce v príslušnom regióne.

(6) O splnení kritérií uvedených v odseku 5 a z toho vyplývajúcom znížení príspevku rozhoduje príslušný orgán štátnej správy, ktorý svoje rozhodnutie oznámi neštátnej škole alebo neštátnemu školskému zariadeniu do 15. júna príslušného roku. 
  
(7) Finančné prostriedky na kapitálové výdavky sa zo štátneho rozpočtu neštátnym školám a neštátnym školským zariadeniam  neposkytujú. 
               
(8) Neštátnym školám a neštátnym školským zariadeniam  možno štátny hnuteľný majetok prenechať bezodplatne  zmluvou o výpožičke podľa osobitného predpisu. ^27)

_____________________
27)  § 13  zákona Národnej rady Slovenskej republiky č. 278/1993 Z.z. o správe majetku štátu v znení neskorších  predpisov.
28)	§ 10 ods. 2 zákona č. 29/1984 Zb. v znení neskorších predpisov.

(9)  Financovanie   stredných odborných učilíšť zriadených právnickou osobou ^28) sa môže dohodnúť zmluvou medzi zriaďovateľom a príslušným krajským úradom inak ako v odseku 4 s tým, že zo štátneho rozpočtu sa poskytuje príspevok najmenej na zabezpečenie teoretického vyučovania.

§ 6

Financovanie obecných školských zariadení

(1)	Obecné školské zariadenia sú financované z rozpočtu obce. Výška príspevku na žiaka v obecných školských zariadeniach je 100 % bežných výdavkov  na žiaka v porovnateľnom štátnom školskom zariadení. 

(2) Finančné prostriedky na kapitálové výdavky sa zo štátneho rozpočtu obecným školským zariadeniam neposkytujú.

 (3) Obecným školským zariadeniam  možno štátny hnuteľný majetok prenechať bezodplatne  zmluvou o výpožičke podľa osobitného predpisu. ^27)

§ 7

Spoločné ustanovenia

(1) Štátne  školy a štátne školské zariadenia, neštátne školy a neštátne školské zariadenia sú financované  zo štátneho rozpočtu prostredníctvom kapitol krajských úradov.

(2) Prostriedky  štátneho rozpočtu pre štátne  školy a pre štátne školské zariadenia  podľa §3 ods. 6 určené na pevné výdavky a na variabilné výdavky a podľa § 4 ods. 4 sa prideľujú na základe finančných normatívov. Finančné normatívy sa stanovujú na žiaka, školu alebo školské zariadenie alebo triedu a ustanoví ich ministerstvo všeobecne záväzným predpisom, v rámci limitov schválených zákonom o štátnom rozpočte.

(3) Pri tvorbe finančných normatívov a pri určovaní normatívneho počtu zamestnancov   sa  ďalej zohľadňuje najmä zabezpečenie

a)	vzdelávania v materinskom jazyku v školách a školských zariadeniach s vyučovacím jazykom iným ako je štátny jazyk,
b)	vzdelávania pre zdravotne postihnuté deti,
c)	vzdelávania pre nadaných a talentovaných žiakov,
d)	vyučovania náboženstva,
e)	vyučovania detí zo sociálne znevýhodneného prostredia,
f)	vyučovania v málotriednych školách,
g)	výchovy v materských školách,
h)	bilingválneho vzdelávania,
i)	športovej prípravy.

(4) Finančné  prostriedky získané podľa §2 ods. 1 písm. b) a §2 ods. 2 písm b) sa  použijú najmä na rozširovanie materiálno-technickej vybavenosti škôl a školských zariadení.

(5) Správca rozpočtovej kapitoly, na základe žiadosti  školy alebo  školského zariadenia môže v prípade, ak ide o zdôvodnené nenaplnenie tried predpísaným počtom žiakov, alebo o preukázateľne upravenú prevádzky školy, zvýšiť alebo znížiť objem finančných prostriedkov ustanovený na základe normatívov a normatívneho postupu pre  školu alebo  školské zariadenie.         

(6) Štátnym školám   a neštátnym školám sa učebnice a učebné texty schválené ministerstvom zapožičiavajú bezplatne.
	
(7) Krajské úrady, okresné úrady, štátne školy a štátne školské zariadenia, ako aj neštátne školy a neštátne školské zariadenia sú povinné poskytovať štatistické informácie podľa osobitných predpisov.^29)

§ 8

Financovanie aktivít a záväzkov ministerstva
 
(1) V  rámci kapitoly ministerstva sú rozpočtované finančné prostriedky na 

a)	vydávanie učebníc a podporu vydávania pedagogickej tlače,
b)	aktivity a záväzky vyplývajúce z medzinárodných zmlúv a iných medzinárodných dokumentov, ktorými je Slovenská republika viazaná  v oblasti základných škôl, stredných škôl, školských zariadení, mládeže a telesnej kultúry. 

 (2) V rámci   rozpočtovej kapitoly ministerstva môžu sa rozpočtovať finančné prostriedky aj na zabezpečenie prioritných  a rozvojových programov pre  základné a stredné školy a školské zariadenia, zamerané najmä na ďalší rozvoj škôl a ich modernizáciu, na rekonštrukciu školských objektov, na zavádzanie a modernizáciu informačných technológií a na financovanie inovačných pedagogických programov,

(3) Finančné prostriedky podľa odsekov 1 a 2  rozdeľuje ministerstvo.

________________
29) Zákon Národnej rady Slovenskej republiky č. 261/1995 Z.z o štátnom informačnom systéme. 

§ 9

Štátny dohľad 

(1)	Dohľad nad dodržiavaním tohto zákona vykonáva ministerstvo.

(2) Ministerstvo  pri výkone dohľadu sleduje najmä prehľadnosť financovania a kontroluje správnosť použitia metód a postupov pri financovaní štátnych škôl a štátnych školských zariadení a neštátnych škôl a neštátnych školských zariadení.

 (3) Ministerstvo  pri výkone dohľadu postupuje podľa osobitného predpisu.^30) Výkonom dohľadu podľa tohto zákona nie sú dotknuté oprávnenia iných kontrolných orgánov, ktoré vykonávajú kontrolu podľa osobitných predpisov.^31) 

§ 10

Zrušovacie ustanovenia

	Zrušujú sa

1.	§ 12 a § 57a ods. 5 zákona č. 29/1984 Zb. o sústave základných a stredných škôl (školský zákon) v znení neskorších predpisov.
2.  § 6 ods. 3  písm.f) zákona Slovenskej národnej rady č. 542/1990 Zb. o štátnej správe v školstve a školskej samospráve v znení neskorších predpisov.

§ 11

Účinnosť 

	Tento zákon nadobúda účinnosť 1. januára 2002.

___________________

30) Zákon Národnej rady Slovenskej republiky č. 10/1996 Z.z. o kontrole v štátnej správe.
31) Napríklad zákon Národnej rady Slovenskej republiky č.303/1995 Z.z. v znení neskorších predpisov.
    Zákon Národnej rady Slovenskej republiky č. 39/1993 Z.z. o Najvyššom kontrolnom úrade.